# Ainhoa Basabe

Ainhoa Basabe Meléndez (Sestao, 1969ko ekainaren 28a - ), bizkaitar politikaria da, Sestaoko alkatea; Sestao herriaren historian lehen emakumea alkatetzan.

## Bizitza

Sestaon jaio zen 1969 urtean, eta Asti-Leku Ikastolan ikasi zuen. Euskal Herriko Unibertsitatean biologia ikasi zuen (1987-1989).

### Lan ibilbidea

Sestaoko zinegotzi eta alkateordea izan da eta gero Sestaoko alkatea. Bere aita, Felix Basabe, 1979ko lehen udal demokratikoan Euzko Alderdi Jeltzaleko (EAJ) alderdiaren zinegotzia izan zen, Santiago Llanos del Rio alkatea izan zenean.
Basaberen familia Astileku Ikastolako sortzaileetarikoa izan zen; eta Ainhoa ikastetxe horretan Unibertsitatera Bideratzeko ikasturtea (COU) ikasi zuen lehen taldeko ikaslea izan zen.
Sestaoko merkatari bat izanda, 2010. urtean Sestaoko Merkatarien Elkarteko lehendakari aukeratu zuten.

#### Politikari

Gazte-gaztetik politikarekin lotuta egon da, Euzko Alderdi Jeltzaleko kidea izanik, alderdi horretako zinegotzi hautatu zuten 2011ko hauteskundeetan, 2015ekoan eta 2019koan.
2011. urtean Kultura, Hezkuntza eta Merkataritzako zinegotzi ordezkari izendatu zuten, Sestaoko Tokiko Gobernu Batzarreko kide. 2015eko hauteskundeetan, Sestaoko Lehen Alkateorde eta Hiritarren Segurtasun eta Gizabidezko Zinegotzi Ordezkari izendatu zuten, baita hainbat udal-korporazio publikotako Presidente ere.
2019ko hauteskundeen ondoren, Sestaoko lehen alkateorde eta Giza Baliabide, Hirigintza, Etxebizitza, Industria, Zerbitzu eta Ingurumeneko zinegotzi ordezkari izendatu zuten.
2021eko apirilaren 30ean Sestaoko alkate bihurtu zen, Josu Bergara ordezkatuz eta udalerriaren historian kargua hartu zuen lehen emakumea bilakatuz.
Kargu hori bete duen lehen emakumea izan da, ezkerraldeko beste emakume batzuekin batera: Amaia del Campo Barakaldon (2015ean)eta Aintzane Urkijo Santurtzin (2015ean).
Bizkaiko Garraio Partzuergoko Kontseilu Nagusiko bokala ere izan da, Unai Rementeria Bizkaiko ahaldun nagusiaren agintaldian.
2023ko udal hauteskundeetan alkategaia izan zen Basabe, Euzko Alderdi Jeltzalearen Sestaoko zerrendan. Urte horretan Basabe alkate hautatua izan zen.

## Bizitza pertsonala

Ezkonduta dago eta bi umeren ama da.

## Erreferentziak

* ↑ (Gaztelaniaz) León, Marina. (2021-04-23). «Ainhoa Basabe, la nueva alcaldesa de Sestao: «Trabajaré duro para conseguir que el municipio siga transformándose»» El Correo (Noiz kontsultatua: 2025-03-07).
* ↑ «Ayuntamiento de Sestao - Gobierno Local» www.sestao.eus (Noiz kontsultatua: 2019-06-14).
* ↑ «BOE.es - Documento BOE-A-2018-13738» www.boe.es (Noiz kontsultatua: 2019-06-14).
* ↑ (Gaztelaniaz) Llamas, Sergio. (2023-05-29). «Ainhoa Basabe, una vida ligada al comercio local» El Correo (Noiz kontsultatua: 2025-03-07).
* ↑ (Gaztelaniaz) enSestao.com. (2022-12-13). «Ainhoa Basabe será la candidata de EAJ-PNV a la Alcaldía de Sestao» enSestao.com (Noiz kontsultatua: 2025-03-07).
* ↑ (Gaztelaniaz) A.A. (2010-09-22). «Ainhoa Basabe, nueva presidenta de la asociación de comerciantes» Deia (Noiz kontsultatua: 2025-03-07).
* ↑ (Gaztelaniaz) Batzar, Euzkadi Buru. «EAJ-PNV Sestao presenta su candidatura para las elecciones municipales del 26 de mayo» SESTAO (Noiz kontsultatua: 2025-03-07).
* ↑ «Entrega de Premios VI. Concurso de Ideas Empresariales de Margen Izquierda y Zona Minera - Inguralde» www.inguralde.eus (Noiz kontsultatua: 2025-03-07).
* ↑ (Gaztelaniaz) enSestao.com. (2019-06-26). «El Equipo de Gobierno define diez áreas municipales para gestionar el Ayuntamiento de Sestao» enSestao.com (Noiz kontsultatua: 2025-03-07).
* ↑ ««La igualdad es tarea de todos» - SRB Ediciones» web.archive.org 2022-03-07 (Noiz kontsultatua: 2025-03-07).
* ↑ (Gaztelaniaz) Domínguez, M. León y J.. (2021-04-15). «Nueva alcaldesa en Sestao: Ainhoa Basabe, la actual concejala de Urbanismo, será la sustituta de Josu Bergara en la Alcaldía de Sestao» El Correo (Noiz kontsultatua: 2025-03-07).
* ↑ (Gaztelaniaz) Tele7. (2021-04-30). «Ainhoa Basabe: “Nunca pensé que llegaría a ser alcaldesa de Sestao”» Tele7 (Noiz kontsultatua: 2025-03-07).
* ↑ (Gaztelaniaz) Bilbao, Miguel Ángel Pardo/. (2021-04-25). «Un 30% de los ayuntamientos de Bizkaia están gobernados por mujeres» Deia (Noiz kontsultatua: 2025-03-07).
* ↑ «Ainhoa Basabe Meléndez | bizkaiko garraio partzuergoa - consorcio de transportes de bizkaia» www.ctb.eus (Noiz kontsultatua: 2025-03-07).
* ↑ (Gaztelaniaz) Pardo, Miguel A.. (2023-06-18). «Basabe seguirá al frente del Ayuntamiento de Sestao con apoyo del PSE» Deia (Noiz kontsultatua: 2025-03-07).
* ↑ (Gaztelaniaz) Tele7. (2021-04-23). «La asamblea del PNV confirma a Ainhoa Basabe como alcaldesa de Sestao» Tele7 (Noiz kontsultatua: 2025-03-07).

## Kanpo estekak

* Datuak: Q64606243
* Multimedia: Ainhoa Basabe / Q64606243